**ΑΝΑΒΟΛΗ ΑΝΟΙΚΤΗΣ ΣΥΖΗΤΗΣΗΣ ΓΙΑ ΤΗ ΜΕΛΙΣΣΟΚΟΜΙΑ ΣΤΗ ΘΕΣΣΑΛΙΑ ΛΟΓΩ ΚΑΙΡΙΚΩΝ ΦΑΙΝΟΜΕΝΩΝ. ΟΡΙΣΜΟΣ ΝΕΑΣ ΗΜΕΡΟΜΗΝΙΑΣ.**

Το Τμήμα Επιστήμης Ζωικής Παραγωγής του Πανεπιστημίου Θεσσαλίας, λαμβάνοντας υπόψη τις προειδοποιήσεις της Πολιτικής Προστασίας για έντονα καιρικά φαινόμενα στη Θεσσαλία τις επόμενες ώρες, **αναβάλει** την προγραμματισμένη ανοικτή συζήτηση που είχε προγραμματιστεί για την Τετάρτη, 27 Σεπτεμβρίου 2023, ώρα 19:00.

Η εκδήλωση μετατίθεται για την **Τρίτη, 3 Οκτωβρίου** **2023, ώρα 19:00,** στην Αίθουσα 12, στο Κτίριο του Τμήματος (Γαιόπολις Λάρισας, 41334).

Καλούμε τους πληγέντες μελισσοκόμους, τους τοπικούς μελισσοκομικούς φορείς και κάθε αρμόδια υπηρεσία, να παρευρεθεί στην εκδήλωση η οποία έχει στόχο την καταγραφή όλων των προβλημάτων που προέκυψαν από την πρόσφατη θεομηνία και την προσπάθεια εξεύρεσης λύσεων, με στόχο την αναγέννηση της μελισσοκομίας στην Περιφέρεια Θεσσαλίας. Τη συζήτηση θα συντονίσει ο Επίκουρος Καθηγητής Μελισσοκομίας του Τμήματος Επιστήμης Ζωικής Παραγωγής, Αλέξανδρος Παπαχριστοφόρου.

Ο ΠΡΟΕΔΡΟΣ ΤΟΥ ΤΕΖΠ

*(υπογραφή)* **\***

ΔΗΜΗΤΡΙΟΣ ΚΑΝΤΑΣ

ΚΑΘΗΓΗΤΗΣ

*\*Η υπογραφή έχει τεθεί στο πρωτότυπο που βρίσκεται στο αρχείο της Γραμματείας.*